|  |  |  |  |  |  |  |
| --- | --- | --- | --- | --- | --- | --- |
| Številka 007-49/2015 | | | | | | |
| Ljubljana, dne 13. 7. 2015 | | | | | | |
| EVA 2015-2550-0019 | | | | | | |
| ZADEVA: **Uredba o strokovnem usposabljanju in preverjanju znanja naravovarstvenih in prostovoljnih nadzornikov – predlog za obravnavo** | | | | | | | | | | | |
| **1. Predlog sklepov vlade:** | | | | | | | | | | | |
| Na podlagi petega odstavka 157. člena Zakona o ohranjanju narave (Uradni list RS, št. 96/04 - uradno prečiščeno besedilo, 61/06 - ZDru-1, 8/10 - ZSKZ-B in 46/14) je Vlada Republike Slovenije na …..seji dne ….. sprejela  SKLEP:  Vlada Republike Slovenije je izdala Uredbo o strokovnem usposabljanju in preverjanju znanja naravovarstvenih in prostovoljnih nadzornikov, ki se objavi v Uradnem listu Republike Slovenije.  mag. Darko KRAŠOVEC  GENERALNI SEKRETAR  Prejmejo:   * Ministrstvo za okolje in prostor, * Ministrstvo za notranje zadeve in * Služba Vlade Republike Slovenije za zakonodajo. | | | | | | | | | | | |
|  | | | | | | | | | | | |
|  | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| mag. Tanja Bolte, generalna direktorica Direktorata za okolje, Ministrstvo za okolje in prostor,  mag. Breda Ogorelec, Sektor za ohranjanje narave, Ministrstvo za okolje in prostor. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
|  | | | | | | | | | | | |
|  | | | | | | | | | | | |
| **5. Kratek povzetek gradiva:** | | | | | | | | | | | |
| Trenutno je v veljavi [Uredba o določitvi programa usposabljanja za izvajanje neposrednega nadzora v naravi](http://www.uradni-list.si/1/content?id=42012) *(Uradni list RS št. 30/03).* Osnutek uredbe vključuje spremembe, potrebne zaradi spremembe predpisov na področju ohranjanja narave in področju prekrškov ter odpravlja pomanjkljivosti sedaj veljavne uredbe. | | | | | | | | | | | |
| **6. Presoja posledic za:** | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | NE | |
| c) | administrativne posledice | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | DA - pozitivne | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
| **SKUPAJ** | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun** | | | | | | | | | | | |
| **7.b Predstavitev ocene finančnih posledic pod 40.000 EUR:**  Proračunski uporabnik, ki financira strokovno usposabljanje in preverjanje znanja naravovarstvenih in prostovoljnih nadzornikov je že po veljavni [Uredbi o določitvi programa usposabljanja za izvajanje neposrednega nadzora v naravi](http://www.uradni-list.si/1/content?id=42012) *(Uradni list RS, št. 30/03)* Ministrstvo za okolje in prostor. Sredstva za usposabljanje so zagotovljena na proračunski postavki 153242 - Zavarovana območja narave. | | | | | | | | | | | |
| **8. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA | | |
| Datum objave: 23. april 2015  V razpravo so bili pred objavo na spletni strani predlagatelja vključene pravne osebe, ki v skladu s predpisi o ohranjanju narave zagotavljajo neposredni nadzor. Občin oz. združenja občin gradivo ne zadeva.  Mnenja, predloge, pripombe so podali:   * pravne osebe, ki v skladu s predpisi o ohranjanju narave zagotavljajo neposredni nadzor.   Upoštevani so bili:   * v pretežni meri.   V času objave na spletni strani pripomb ni bilo.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Javnost je bila vključena v pripravo gradiva v skladu z Zakonom o varstvu okolja. | | | | | | | | | | | |
| **9. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **10. Gradivo je uvrščeno v delovni program vlade:** | | | | | | | | | DA | | |
| Irena MAJCEN  MINISTRICA | | | | | | | | | | | |

PRILOGA:

* + Jedro gradiva
* Podatki o izvedbi notranjih postopkov pred odločitvijo na seji vlade

PRILOGA:

* jedro gradiva

**PREDLOG**

Na podlagi petega odstavka 157. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B in 46/14) Vlada Republike Slovenije izdaja

**U R E D B O**

**o strokovnem usposabljanju in preverjanju znanja naravovarstvenih in prostovoljnih nadzornikov**

**I. SPLOŠNA DOLOČBA**

**1. člen**

**(vsebina)**

(1) Ta uredba določa program strokovnega usposabljanja, preverjanje znanja, način in postopek za izdajo pooblastila o usposobljenosti za naravovarstvene in prostovoljne nadzornike (v nadaljnjem besedilu: nadzornik) ter način vodenja evidence izdanih pooblastil o usposobljenosti.

(2) Ta uredba se uporablja za naravovarstvene in prostovoljne nadzornike, razen če je s to uredbo drugače določeno.

**II. STROKOVNO USPOSABLJANJE IN PREVERJANJE ZNANJA**

**2. člen**

**(organiziranje strokovnega usposabljanja in preverjanja znanja)**

(1) Strokovno usposabljanje in preverjanje znanja za nadzornika organizira ministrstvo, pristojno za ohranjanje narave (v nadaljnjem besedilu: ministrstvo), neposredno ali drug pooblaščeni izvajalec ministrstva (v nadaljnjem besedilu: izvajalec).

(2) Izvajalec skrbi za:

1. organizacijo strokovnega usposabljanja in preverjanja znanja,

2. pripravo in objavo časovnega razporeda za opravljanje strokovnega usposabljanja in preverjanja znanja,

3. opravljanje administrativno-tehničnega dela za izvajalce in izpitnih komisij iz 10. člena te uredbe,

4. zagotavljanje materialnih in prostorskih pogojev ter opreme za izvajalce strokovnega usposabljanja in izpitnih komisij iz 10. člena te uredbe,

5. spremljanje in usklajevanje dela izvajalcev in izpitnih komisij iz 10. člena te uredbe ter

6. nemoten potek preverjanja znanja.

**3. člen**

**(program strokovnega usposabljanja in preverjanja znanja)**

(1) Program strokovnega usposabljanja je sestavljen iz naslednjih področij:

1. temeljna načela ohranjanja narave;

2. zgodovina varstva narave;

3. varstvo naravnih vrednot in ohranjanje biotske raznovrstnosti;

4. organiziranost na področju varstva narave v Republiki Sloveniji;

5. splošno poznavanje zavarovanih območij v Republiki Sloveniji in posameznega zavarovanega območja;

6. neposredni nadzor v naravi;

7. sodelovanje s prekrškovnimi organi in osnove inšpekcijskega postopka;

8. naravovarstveni/prostovoljni nadzornik kot uradna oseba in operativni postopki.

(2) Ministrstvo na svojih spletnih straneh objavi podrobnejše vsebine programa iz prejšnjega odstavka, seznam strokovne literature, predpisov ter katalog vprašanj za preverjanje znanja.

(3) Ministrstvo skrbi za sprotno posodabljanje vsebin iz prejšnjega odstavka.

(4) V okviru strokovnega usposabljanja se izvaja tudi dopolnilno izpopolnjevanje, ki se izvede ob bistvenih spremembah predpisov iz drugega odstavka tega člena.

**4. člen**

**(izvedba strokovnega usposabljanja)**

(1) Za področja iz 1. do 7. točke prvega odstavka prejšnjega člena lahko strokovno usposablja oseba, ki ima:

– najmanj izobrazbo, pridobljeno po študijskih programih druge stopnje, oziroma izobrazbo, ki v skladu z zakonom, ki ureja visoko šolstvo, ustreza ravni izobrazbe, pridobljeni po študijskih programih druge stopnje, ter

– najmanj pet let delovnih izkušenj s področja ohranjanja biotske raznovrstnosti, varstva naravnih vrednot ali varstva naravnih dobrin.

(2) Seznam oseb iz prejšnjega odstavka določi minister, pristojen za ohranjanje narave (v nadaljnjem besedilu: minister), izmed oseb, zaposlenih na ministrstvu, oseb, zaposlenih pri upravljavcih zavarovanih območjih, oziroma zunanjih strokovnjakov.

(3) Za izvedbo strokovnega usposabljanja kandidatov za področje iz 8. točke prvega odstavka prejšnjega člena je pristojna organizacijska enota Generalne policijske uprave, pristojna za izobraževanje, izpopolnjevanje in usposabljanje po programu za to področje.

**5. člen**

**(prijava na strokovno usposabljanje)**

(1) Ministrstvo objavi na svojih spletnih straneh naziv izvajalca in časovni razpored izvedbe strokovnega usposabljanja najmanj šest tednov pred predvideno izvedbo strokovnega usposabljanja ter določi rok za prijavo.

(2) Na strokovno usposabljanje kandidata za nadzornika (v nadaljnjem besedilu: kandidat) prijavi pravna oseba, ki v skladu s predpisi, ki urejajo ohranjanje narave, zagotavlja neposredni nadzor v naravi (v nadaljnjem besedilu: pravna oseba), ali se kandidat prijavi sam.

(3) Prijava na strokovno usposabljanje mora vsebovati naslednje podatke o kandidatu:

1. osebno ime,

2. datum in kraj rojstva,

3. naslov stalnega prebivališča ali začasnega prebivališča, če nima stalnega prebivališča, in

4. stopnja in vrsta izobrazbe.

(4) Prijava iz prejšnjega odstavka se pošlje pisno po pošti ali na elektronski naslov izvajalca.

(5) Določbe tega člena se smiselno uporabljajo tudi za dopolnilno strokovno izpopolnjevanje.

**6. člen**

**(trajanje strokovnega usposabljanja)**

(1) Strokovno usposabljanje obsega največ 44 ur.

(2) Strokovno usposabljanje traja največ osem ur na dan.

(3) Vsakokratno dopolnilno strokovno izpopolnjevanje lahko obsega največ 20 ur.

**7. člen**

**(preverjanje znanja)**

(1) Strokovna usposobljenost kandidata za področja iz programa strokovnega usposabljanja iz prvega odstavka 3. člena te uredbe se ugotovi s preverjanjem znanja.

(2) Kraj, datum in uro preverjanja znanja določi izvajalec najmanj šest tednov prej ter o tem obvesti kandidata.

**8. člen**

**(pogoj za kandidata, ki se želi prijaviti k preverjanju znanja)**

Kandidat za nadzornika se mora pred prijavo k preverjanju znanja iz 9. člena te uredbe udeležiti strokovnega usposabljanja iz 8. točke prvega odstavka 3. člena te uredbe.

**9. člen**

**(prijava k preverjanju znanja)**

(1) Kandidata prijavi k preverjanju znanja pravna oseba, s katero ima kandidat sklenjeno pogodbo o zaposlitvi oziroma drugo ustrezno pogodbo za naravovarstvenega ali prostovoljnega nadzornika ali takšno pogodbo namerava skleniti, ali pa se kandidat prijavi sam.

(2) Prijava k preverjanju znanja mora vsebovati naslednje podatke o kandidatu:

1. osebno ime,

2. datum in kraj rojstva,

3. naslov stalnega prebivališča ali začasnega prebivališča, če nima stalnega prebivališča,

4. stopnja in vrsta izobrazbe,

5. naziv in naslov pravne osebe, s katero ima kandidat sklenjeno pogodbo ali jo namerava skleniti,

6. ali namerava opravljati delo kot naravovarstveni nadzornik ali kot prostovoljni nadzornik,

7. datum uspešno opravljenega preizkusa znanja za vodenje in odločanje v prekrškovnem postopku, če ga je opravil.

(3) Prijavo k preverjanju znanja je treba vložiti pri izvajalcu najmanj dva tedna pred objavljenim terminom za preverjanje znanja. Prijava se pošlje pisno po pošti ali na elektronski naslov izvajalca.

(4) Kandidat se lahko odjavi od preverjanja znanja najpozneje tri dni pred preverjanjem znanja, sicer se šteje, da preverjanja znanja ni opravil.

(5) Izvajalec zahteva od kandidata dopolnitev prijave iz drugega odstavka tega člena, če je ta nepopolna. Če v osmih dneh od posredovanja zahteve za dopolnitev kandidat ne dopolni prijave, se šteje, da se kandidat na preverjanje znanja ni prijavil.

(6) Če kandidat brez upravičenega razloga določenega dne ne opravlja preverjanja znanja ali če od njega odstopi, se šteje, da preverjanja znanja ni opravil.

**10. člen**

**(izpitna komisija)**

(1) Za vsakokratno preverjanje znanja izvajalec določi izpitno komisijo, ki je sestavljena iz treh članov, od katerih je eden predsednik izpitne komisije.

(2) Član izpitne komisije mora:

– imeti najmanj izobrazbo, pridobljeno po študijskih programih druge stopnje, oziroma izobrazbo, ki v skladu z zakonom, ki ureja visoko šolstvo, ustreza ravni izobrazbe, pridobljeni po študijskih programih druge stopnje, ter najmanj pet let delovnih izkušenj s področja ohranjanja biotske raznovrstnosti, varstva naravnih vrednot ali varstva naravnih dobrin ali

– izobrazbo pravne smeri, pridobljeno po študijskih programih druge stopnje, oziroma izobrazbo, ki v skladu z zakonom, ki ureja visoko šolstvo, ustreza ravni izobrazbe, pridobljeni po študijskih programih druge stopnje, ter najmanj pet let delovnih izkušenj s pravnega področja.

(3) Način dela izpitne komisije se lahko podrobneje uredi s poslovnikom.

**11. člen**

**(potek preverjanja znanja)**

(1) Preverjanje znanja se opravlja ustno in lahko traja največ 30 minut.

(2) Predsednik izpitne komisije skrbi za pravilnost poteka preverjanja znanja.

**12. člen**

**(ocena uspeha)**

(1) Uspeh kandidata ocenjuje izpitna komisija z oceno »uspešno« ali »neuspešno«.

(2) Preverjanje znanja opravi kandidat, ki je prejel oceno »uspešno«, če doseže najmanj 30 odstotkov možnih točk za vsak sklop vprašanj in skupaj najmanj 60 odstotkov vseh možnih točk.

(3) Kandidatu, ki doseže skupaj najmanj 60 odstotkov vseh možnih točk in le iz enega sklopa vprašanj doseže manj kot 30 odstotkov točk, se zastavi dodatno ustno vprašanje iz sklopa vprašanj, kjer je dosegel manj kot 30 odstotkov točk. Preverjanje znanja uspešno opravi, če pri dodatnem vprašanju doseže vsaj polovico točk.

**13. člen**

**(ponovno opravljanje preverjanja znanja)**

(1) Kandidat, ki ni uspešno opravil preverjanja znanja, ga lahko ponovno opravlja.

(2) Kraj, datum in uro ponovnega opravljanja preverjanja znanja določi izvajalec na način in po postopku iz 7. člena te uredbe.

**14. člen**

**(zapisnik)**

(1) Zapisnik o poteku ustnega preverjanja znanja (v nadaljnjem besedilu: zapisnik) piše član izpitne komisije, ki ga določi predsednik izpitne komisije.

(2) V zapisnik se vpišejo: osebni podatki kandidata, sestava izpitne komisije, datum in kraj opravljanja preverjanja znanja, zastavljena vprašanja in navedba, ali je kandidat preverjanje znanja opravil uspešno ali neuspešno, ter ime zapisnikarja.

(3) Zapisnik podpišejo vsi člani izpitne komisije.

**III. POOBLASTILO O USPOSOBLJENOSTI ZA NADZORNIKA**

**15. člen**

**(pooblastilo o usposobljenosti za nadzornika)**

(1) Kandidatu za naravovarstvenega nadzornika, ki je preverjanje znanja po tej uredbi uspešno opravil, se izda pooblastilo o usposobljenosti za naravovarstvenega nadzornika na obrazcu iz priloge 1, ki je sestavni del te uredbe.

(2) Kandidatu za prostovoljnega nadzornika, ki je preverjanje znanja uspešno opravil, se izda pooblastilo o usposobljenosti za prostovoljnega nadzornika na obrazcu iz priloge 2, ki je sestavni del te uredbe.

(3) Prostovoljni nadzornik, ki želi pridobiti pooblastilo o usposobljenosti za naravovarstvenega nadzornika, mora uspešno opraviti preizkus znanja za vodenje in odločanje v prekrškovnem postopku.

**16. člen**

**(evidenca izdanih pooblastil za nadzornika)**

(1) Ministrstvo vodi evidenco izdanih pooblastil za naravovarstvene in prostovoljne nadzornike.

(2) Evidenca iz prejšnjega odstavka se vodi elektronsko.

(3) Podatki iz evidence iz prvega odstavka tega člena se hranijo trajno.

**IV. PLAČILO STROKOVNEGA USPOSABLJANJA IN PREVERJANJA ZNANJA**

**17. člen**

**(plačilo strokovnega usposabljanja in preverjanja znanja)**

(1) Strokovno usposabljanje, preverjanje znanja in dopolnilno strokovno izpopolnjevanje je za kandidate oziroma nadzornike brezplačno ter se financira iz sredstev državnega proračuna.

(2) Stroške prvega ponovnega in nadaljnjih ponovnih opravljanj preverjanja znanja za nadzornika krije kandidat sam.

**V. PREHODNA IN KONČNI DOLOČBI**

**18. člen**

**(veljavnost pooblastil o usposobljenosti)**

Pooblastila o usposobljenosti, izdana do uveljavitve te uredbe na podlagi Uredbe o določitvi programa usposabljanja za izvajanje neposrednega nadzora v naravi (Uradni list RS, št. 30/03), se štejejo za pooblastila o usposobljenosti za nadzornika v skladu s to uredbo.

**19. člen**

**(prenehanje veljavnosti)**

Z dnem uveljavitve te uredbe preneha veljati Uredba o določitvi programa usposabljanja za izvajanje neposrednega nadzora v naravi (Uradni list RS, št. 30/03).

**20. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št. 007-49/2015

Ljubljana,

EVA 2015-2550-0019

Vlada Republike Slovenije

dr. Miro Cerar l.r.

predsednik

**Priloga 1: Obrazec pooblastila o usposobljenosti za naravovarstvenega nadzornika**



REPUBLIKA SLOVENIJA

Ministrstvo za okolje in prostor

Na podlagi 157. člena Zakona o ohranjanju narave in 15. člena Uredbe o strokovnem usposabljanju in preverjanju znanja naravovarstvenih in prostovoljnih nadzornikov izdaja Ministrstvo za okolje in prostor

**POOBLASTILO**

**o usposobljenosti za naravovarstvenega nadzornika**

(Ime in priimek)

(Datum in kraj rojstva)

.

S tem pooblastilom mu (ji) je priznana usposobljenost za prostovoljnega nadzornika.

vodni žig pentlje

Št. v evidenci: \_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

(minister/ministrica)

**Priloga 2: Obrazec pooblastila o usposobljenosti za prostovoljnega nadzornika**



REPUBLIKA SLOVENIJA

Ministrstvo za okolje in prostor

Na podlagi 157. člena Zakona o ohranjanju narave in 15. člena Uredbe o strokovnem usposabljanju in preverjanju znanja naravovarstvenih in prostovoljnih nadzornikov izdaja Ministrstvo za okolje in prostor

**POOBLASTILO**

**o usposobljenosti za prostovoljnega nadzornika**

(Ime in priimek)

(Datum in kraj rojstva)

S tem pooblastilom mu (ji) je priznana usposobljenost za prostovoljnega nadzornika.

vodni žig pentlje

Št. v evidenci: \_\_\_\_\_\_\_\_\_

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_

(minister/ministrica)

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo predpisa)

Peti odstavek 157. člena Zakona o ohranjanju narave (Uradni list RS, št. 96/04 - uradno prečiščeno besedilo, 61/06 - ZDru-1, 8/10 - ZSKZ-B in 46/14)

1. Rok za izdajo predpisa, ki ga je določil zakon.

/

1. Splošna obrazložitev v zvezi s predlogom predpisa, če je potrebna.

Trenutno je v veljavi [Uredba o določitvi programa usposabljanja za izvajanje neposrednega nadzora v naravi](http://www.uradni-list.si/1/content?id=42012) (Uradni list RS št. 30/03). V času po sprejemu uredbe je prišlo do spremembe predpisov na področju ohranjanja narave in področju prekrškov. Poleg tega je praksa izvajanja tega predpisa pokazala na nekaj pomanjkljivosti. Ministrstvo za okolje in prostor je zato pripravilo novo Uredbo o strokovnem usposabljanju in preverjanju znanja naravovarstvenih in prostovoljnih nadzornikov.

II. VSEBINSKA OBRAZLOŽITEV PREDLAGANIH REŠITEV

Zakon o ohranjanju narave (Uradni list RS, št. 96/04 – [uradno prečiščeno besedilo](http://www.pisrs.si/Pis.web/pregledPredpisa?id=ZAKO1600), 61/06 – ZDru - 1, 8/10 – ZSKZ – B in 46/14) v 157. členu določa, da vlada predpiše program strokovnega usposabljanja in preverjanja znanja. Določa tudi, da se pooblastilo naravovarstvenim nadzornikom in prostovoljnim nadzornikom izda po opravljenem preizkusu znanja.

Trenutno je v veljavi [Uredba o določitvi programa usposabljanja za izvajanje neposrednega nadzora v naravi](http://www.uradni-list.si/1/content?id=42012) (Uradni list RS št. 30/03). Praksa izvajanja tega predpisa je pokazala na nekaj pomanjkljivosti. Ministrstvo za okolje in prostor (v nadaljevanju: Ministrstvo) je zato pripravilo novo Uredbo o strokovnem usposabljanju in preverjanju znanja naravovarstvenih in prostovoljnih nadzornikov.

Uredba prinaša naslednje ključne **novosti**:

* strokovno usposabljanje in preverjanje znanja lahko (poleg ministrstva) organizira tudi drug pooblaščeni izvajalec na podlagi javnega pooblastila ministrstva;
* v program usposabljanja je dodano področje Naravovarstveni/prostovoljni nadzornik kot uradna oseba in operativni postopki, saj so naravovarstveni nadzorniki leta 2014 z novelacijo Zakona o ohranjanju narave dobili [nova pooblastila](http://www.mop.gov.si/fileadmin/mop.gov.si/pageuploads/podrocja/nadzor_narava/novosti_ZON_JKK_8okt14.pdf); usposabljala bo organizacijska enota Generalne policijske uprave, pristojna za izobraževanje, izpopolnjevanje in usposabljanje; udeležba na usposabljanju na tem področju je zaradi zagotavljanja varnosti udeležencev obvezna;
* pred preverjanjem znanja s področja naravovarstvenega nadzora mora kandidat za naravovarstvenega nadzornika opraviti izpit iz vodenja in odločanja v prekrškovnem postopku in uspešno zaključiti usposabljanje za področje Naravovarstveni/prostovoljni nadzornik kot uradna oseba in operativni postopki;
* na usposabljanje in preverjanje znanja kandidata praviloma prijavi pravna oseba, s katero ima sklenjeno pogodbo o zaposlitvi ali drugo ustrezno pogodbo ali jo namerava skleniti (običajno je to naravni park ali rezervat), lahko pa se prijavi tudi sam;
* omogočena je prijava na usposabljanje in preverjaje znanja v elektronski obliki;
* sestava komisije ni več določena z uredbo, temveč jo določi minister;
* določeno je, da se evidenca izdanih potrdil vodi elektronsko;
* poenoteno je usposabljanje naravovarstvenih nadzornikov in prostovoljnih nadzornikov po tej uredbi:
  + - to bo prostovoljnim nadzornikom bistveno olajšalo prehod v status naravovarstvenega nadzornika,
    - tisti zaposleni v naravnih parkih, ki imajo opravljeno potrebno usposabljanje, niso pa zaposleni na delovnem mestu naravovarstvenega nadzornika, bodo lahko imeli status prostovoljnega nadzornika;
* urejeno je področje dopolnilnega izpopolnjevanja.

Izobraževanje in preverjanje znanja po uredbi se je doslej financiralo iz državnega proračuna (sredstev Ministrstva za okolje in prostor). Taka ureditev se ohranja tudi v prihodnje.

Pri pripravi osnutka uredbe so s svojimi predlogi sodelovali upravljavci zavarovanih območij, Zavod za gozdove Slovenije in Ministrstvo za notranje zadeve - Uprava uniformirane policije.